మాయా కరెన్సీ వెనుక మర్మం !
- అగ్రరాజ్యాల చర్యల ఫలితం ఆర్థిక మాంద్యం..  అదే బిట్‌కాయిన్‌ పుట్టుకకు కారణం
- వర్చువల్‌ కరెన్సీ వెనుక సైబర్‌ నేరగాళ్ళు?!
- అర్ధం కాని మీమాంసలో సామాన్య జనం.. పట్టించుకోని ప్రభుత్వం
- వర్చువల్‌ కరెన్సీ అక్రమాల నుంచి తమ దేశ పౌరులకు రక్షణ కల్పించిన చైనా
నిజ జీవితంలో కనిపించని, జరగడానికి అంతగా ఆస్కారం లేని విషయాలు కలలో కనిపించి కవ్విస్తుంటాయి. కండ్లు తెరిచి చూస్తే అంతా మాయం. ఇప్పుడు ప్రపంచంలోని ప్రతీ ఒక్కరికీ కలలా కనిపిస్తూ, యదార్ధ మాయా సుడిలో భ్రమింపజేస్తూ.. సరికొత్త ఆశలను రేపుతున్న పదం 'బిట్‌కాయిన్‌'. ఐతే, ప్రతీ ఒక్కరూ.. బిట్‌కాయిన్‌ ప్రస్తుత విలువ, వృద్ధి, తీరుతెన్నులు, లాభమా?నష్టమా?, నియంత్రణ వగైరా వంటి అంశాల గురించే మాట్లాడుకుంటున్నారు గానీ, బిట్‌కాయిన్‌ పుట్టుకకు అసలు మర్మం.. అది సృ ష్టించబోయే విలయం గురించి ఆలోచించడం లేదు. ఆ నేపథ్యంపై 'నవతెలంగాణ' ప్రత్యేక కథనం..
ఏ దేశానికి చెందిన కరెన్సీ కాదు. చట్టాలు, ప్రభుత్వాల నుంచి ఎటువంటి హామీలు దానికి లేవు. ఐతేనేమీ, ఒక దశలో కేవలం నాలుగు రోజుల్లోనే 33శాతం పెరుగుదలను వృద్ధి చేసిందంటే మాటలా? బంగారం, స్థిరాస్తులపై ఐదేండ్లు పెట్టుబడి పెట్టినా రాని లాభం.. వారం రోజుల్లో వస్తుందంటే ఆగగలమా? అందుకే, సమస్త ప్రపంచం ఆ కాయిన్‌ కొనుగోలుకు ఉవ్విళ్ళూరుతోంది.
* జై
అగ్రరాజ్యాల వల్లేగా ఇదంతా..
ఈఏడాది జనవరిలో సుమారు 700 డాలర్లు(దాదాపు రూ. 45వేలు)గా ఉన్న ఒక్క బిట్‌ కాయిన్‌ విలువ గత వారం 20,000 డాలర్ల ( రూ. 13లక్షలు ) మార్కును టచ్‌ చేయడంతో బిట్‌ కాయిన్‌పై ప్రతీ ఒక్కరూ మనసుపడి కొనడానికి ఉవ్విళ్ళూరారు. ఇలా రెండు రోజులు గడిచాయో లేదో.. బుడగ (బబుల్‌) ఏర్పడుతున్నదని విశ్లేషకుల హెచ్చరికలతో ఈ వారంలో అమ్మకాల ఒత్తిడి పెరిగి.. బిట్‌ కాయిన్‌ విలువ సరాసరి 12,000 డాలర్లకు పడిపోయిందంటే.. ఇదెంత (బిట్‌ కాయిన్‌ ) అనిశ్చిత వ్యవహారమో అర్ధం చేసుకోవచ్చు. అందుకే, ఇదో కొత్త రకం జూదంగా నిపుణులు వ్యాఖ్యానిస్తున్నారు. ఐతే, ప్రపంచ దేశాల ఆర్ధిక విధానాలను సంకటంలో నెట్టి, ప్రస్తుతం దేశదేశాల ప్రజలతో మాయా జూదం ఆడుతోన్న బిట్‌ కాయిన్‌ అనే క్రిప్టో కరెన్సీ ( వర్చువల్‌ కరెన్సీ లేదా డిజిటల్‌ కరెన్సీ) పుట్టుకకు కారణం అగ్రరాజ్యాల నిర్ణయాలు, వ్యవహారశైలేనని విశ్లేషకులు అభిప్రాయపడుతున్నారు. 2008 ఆర్థిక మాంద్యానికి కారణమై.. ఆ సంక్షోభం నుంచి గట్టెక్కడానికి అగ్రరాజ్యాలకు చెందిన కేంద్ర బ్యాంకులు జీరో ఇంట్రెస్ట్‌ రేట్లు, ఉద్దీపన చర్యలతో ద్రవ్య సరఫరా పెంచడం వంటి చర్యలు చేపట్టడంతో అక్కడి కరెన్సీ విలువల్లో మార్పులు జరిగి ప్రపంచ దేశాల ఆర్ధిక వ్యవస్థలపై ఎంతటి ప్రభావాన్ని చూపిందో విదితమే! సంప్రదాయ కరెన్సీలో పెరుగుతున్న అనిశ్చితిని గమనించిన కొందరు (వర్చువల్‌ కరెన్సీ సృష్టికర్తలు) డిజిటల్‌ కరెన్సీ ద్వారా ఆ నిశ్చితిని సమం చేద్దామని పెద్దస్థాయిలో భావించడమూ, సదరు కరెన్సీ వ్యాప్తిని అమెరికా తదితర సంపన్న దేశాల కేంద్ర బ్యాంకులు పరోక్షంగా ప్రోత్సహించడంతో చిన్నగా మొదలైన ఈ మాయా ద్రవ్యం ఇప్పుడు ఈ స్థాయికి చేరింది.
బిట్‌ కాయిన్‌ విలువను పెంచింది ఎవరు?
ఏ దేశ ప్రభుత్వాలైనా అదేపనిగా కరెన్సీని ముద్రించడం వల్ల ద్రవ్యోల్బణం పెరుగుతూ, కరెన్సీ వాస్తవ విలువ అంతర్జాతీయ మార్కెట్లో తగ్గిపోతుందన్న విషయం తెలిసిందే! ఐతే, బిట్‌కాయిన్లను ఒక పరిమితికి మించి సృష్టించలేం! కాబట్టి మామూలు కరెన్సీకన్నా బిట్‌ కాయిన్‌కి ఎక్కువ విలువ ఉంటుందన్నది వాస్తవం. మరి, ''పరిమితంగా ఉన్న బిట్‌ కాయిన్‌ సంపదను.. ప్రపంచదేశాలకు అత్యవసరమైనదాన్ని చోరీ చేసి పెంచితే?'' సరిగ్గా, ఇదే ఆలోచన ప్రపంచదేశాలను గడగడలాడించిన ర్యాన్సమ్‌వేర్‌, వాన్నాక్రై, లాకీ తదితర సైబర్‌ ఏటాక్స్‌ కు కారణమైన సైబర్‌ దుండగులకు వచ్చిందన్న అనుమానాలు వ్యక్తమవుతున్నాయి. అందుకే, 2009 సంవత్సరం నుంచి ప్రపంచవ్యాప్తంగా జరిగిన ఎక్కువ సైబర్‌ దాడుల్లో(ముఖ్యంగా 2017సంవత్సరంలో) నేరగాళ్ళు బిట్‌ కాయిన్‌లనే ఆశించడాన్ని (కొరతను సృష్టించి, విలువను పెంచి) చూస్తే, ఈ విషయం నిజమేనని అనిపించకమానదు. అంతేనా, యూరోపియన్‌ యూనియన్‌ దర్యాప్తు సంస్థ యూరోపోల్‌ కథనం ప్రకారం.. బిట్‌కాయిన్‌ విలువ ప్రతిఏటా నిలకడగా పెరుగుతున్నప్పటికీ (కొద్దికొద్దిగా) వన్నాక్రై, లాకీ వంటి సైబర్‌ దాడికి కొన్ని గంటల ముందే సింగిల్‌ బిట్‌కాయిన్‌ ధర జీవనకాల గరిష్టమైన విలువకు చేరుకోవడాన్ని చూస్తే ఇదేదో పథకం ప్రకారం జరుగుతున్న అంశంగా భావించవచ్చు.. అని పేర్కొనడాన్ని విస్మరించరాదు.
మీనమేషాల్లో మనం.. వాళ్ళు ఎప్పుడో చేసి చూపారు
బిట్‌కాయిన్ల విషయంలో జాగ్రత్త వహించాలంటూ భారతీయ రిజర్వు బ్యాంకు, ప్రభుత్వాలు ప్రజలకు మొక్కుబడిగా చెబుతున్నాయే తప్పా, సదరు విషయంలో స్పష్టమైన వైఖరిని ప్రకటించడం లేదు. కాగా, అక్రమాలకు డిజిటల్‌ కరెన్సీలు (బిట్‌కాయిన్‌) అడ్డాలుగా మారుతుండటాన్ని నాలుగు నెలల కిందట పసిగట్టింది చైనా.
నిధుల కోసం వ్యక్తులు, సంస్థలు ఆఫర్‌ చేసే కొన్ని డిజిటల్‌ కరెన్సీలపై నిషేధం విధించడమే గాక, ఎవరైనా ఇటువంటివి ఆఫర్‌ చేస్తే వెంటనే సంస్థను సీజ్‌ చేస్తామని కూడా ప్రకటించింది. అంతేనా, బిట్‌కాయిన్‌ వల్ల నష్టపోయిన వినియోగదారులకు సొమ్మును రీఫండ్‌ చేయాలని డిజిటల్‌ కరెన్సీ సంస్థలను సదరు దేశ అధికారులు ఆదేశించడం గమనార్హం. క్రిప్టో కరెన్సీపై చైనీయులు అంత స్పష్టతతో వ్యవహరిస్తుంటే, ''బిట్‌కాయిన్ల వ్యవహారాన్ని ప్రభుత్వం ఇంకా పరిశీలిస్తున్నదని'' తాజాగా సెబీ చైర్మెన్‌ అజరు త్యాగీ పేర్కొనడాన్ని చూస్తే, ఈ విషయంలో మన ప్రభుత్వాలు ఎంత ఉదాసీనంగా ఉన్నాయో అర్ధమవుతోంది. బిట్‌కాయిన్‌ పై ఆలోచనలు, కమిటీలు, అభిప్రాయాలు, సంప్రదింపుల పర్వం గత తొమ్మిది నెలల నుంచి మన దగ్గర జరుగుతూనే ఉందిగానీ ఒక కొలిక్కి రావడంలేదు. సత్వర నిర?యం తీసుకోకపోతే, బిట్‌కాయిన్‌ వలలో చిక్కి సామాన్య ప్రజలు నష్టపోయే ప్రమాదమున్నదని విశ్లేషకులు పేర్కొంటున్నారు.
బిట్‌ కాయిన్‌ - ఆసక్తికర అంశాలు
ొ2008లో bఱ్‌షశీఱఅ.శీతీస్త్ర వెబ్‌సైట్‌తో పాటూ.. సతోషి నకమొటొ పేరిట ఓ అనామక వ్యక్తి బిట్‌ కాయిన్‌ను అందుబాటులోకి తెచ్చాడని భావిస్తున్నారు. కాగా, ఇప్పటికీ ఆ వెబ్‌సైట్‌ రన్నింగ్‌లో ఉండటం విశేషం.
- బిట్‌కాయిన్‌ లాగే 'లక్ష్మీ' అన్న పేరుతో కొత్త డిజిటల్‌ కరెన్సీని భారత రిజర్వు బ్యాంకు దేశంలో ప్రవేశపెట్టబోతున్నదని అప్పట్లో వార్తలు వచ్చాయి.
- బిట్‌ కాయిన్‌లో ట్రేడింగ్‌కు వీలుగా 2015లో ఇండియాలో కార్యకలాపాలు ప్రారంభించిన 'జెబ్‌పే' యాప్‌ గత జనవరిలో 10 లక్షల అమెరికన్‌ డాలర్ల నిధులను సమీకరించడం గమనార్హం.
బిట్‌కాయిన్‌ విలువ ఎలా పెరిగిందంటే
సంవత్సరం విలువ